Træningslejr i Aalborg Som optakt til verdensmesterskaberne i maj, ligger Sveriges ishockeylandshold i træningslejr i Aalborg. Her bliver de i fem dage, og skal møde Danmark i en testkamp d. 10. april. - Det er ikke hver dag, at de olympiske mestre og flerdobbelte verdensmestre spørger, om de må komme til Danmark og spille. At få besøg af Tre Kronor svarer til, at Brasiliens fodboldlandshold spiller i Parken. Større kan det ikke blive, siger DIU-formand Henrik Bach Nielsen torsdag til B.T. Det er første gang, det svenske ishockeylandshold spiller i Danmark.
Det svenske Ishockeylandshold spiller træningskamp mod Danmark i Gigantium i Aalborg d. 10. april.